RO Jurnalul Oficial al Uniunii Europene C 100/6

Informații comunicate de statele membre privind ajutorul de stat acordat în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din Tratatul ajutoarelor de stat acordate întreprinderilor mici și mijlocii active în producția de produse agricole și de modificare a Regulamentului (CE) nr. 70/2001

(2008/C 100/04)

Ajutor nr.: XA 384/07

Stat membru: Belgia

Regiunea: Vlaanderen

Denumirea sistemului de ajutoare sau denumirea întreprinderii care beneficiază de ajutorul individual: Vlaams Centrum voor Agro- en Visserijmarketing vzw (VLAM)

Temeiul juridic: Decreet van 22 december 2006 houdende de uitgavenbegroting van de Vlaamse Gemeenschap voor het begrotingsjaar 2007, inzonderheid artikel 12, gewijzigd bij het decreet van 29 juni 2007

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: O subvenție de 60 000 EUR, repartizată pe cele trei programe după cum urmează:

34 000 EUR pentru serviciile de consultanță furnizate,

9 000 EUR pentru organizarea de forumuri pentru schimbul de cunoștințe,

17 000 EUR pentru publicații

Intensitatea maximă a ajutoarelor: Intensitatea ajutoarelor este de 100 %

Data punerii în aplicare: Sistemul va fi pus în aplicare de la 1 ianuarie 2008

Durata sistemului de ajutoare sau a ajutorului individual: Ajutorul se va acorda pentru activitățile desfășurate în perioada 1 ianuarie 2008-31 decembrie 2008

Obiectivul ajutorului: În 2008, organizația nonprofit VLAM dorește să desfășoare o campanie activă pentru elaborarea și diseminarea unei sigle care să permită consumatorilor să identifice locurile în care se comercializează produse agricole. Campania este menită să faciliteze contactul între producători și consumatori.

VLAM intenționează să realizeze următoarele activități:

Ajutorul se acordă în temeiul articolului 15 din Regulamentul (CE) nr. 1857/2006. Ajutorul respectă dispozițiile articolului 15 din Regulamentul (CE) nr. 1857/2006.

Articolul 15 alineatul (2) litera (c): în ceea ce privește serviciile de consultanță prestate de terți, onorariile pentru servicii care nu constituie o activitate continuă sau periodică și care nu fac parte din cheltuielile normale de exploatare ale întreprinderii, precum serviciile de consultanță fiscală de rutină, servicii juridice obișnuite sau cheltuielile de publicitate.

Articolul 15 alineatul (2) litera (d): în ceea ce privește organizarea de forumuri pentru a face schimb de cunoștințe între întreprinderi, de competiții, expoziții și târguri, și participarea la respectivele evenimente.

Articolul 15 alineatul (2) litera (f): publicații, precum cataloage sau site-uri web care prezintă informații faptice despre producătorii dintr-o anumită regiune sau producătorii unui anumit produs, cu condiția ca informațiile și prezentarea lor să fie neutre și ca toți producătorii în cauză să aibă șanse egale de a apărea în publicație

Sectorul (sectoarele) în cauză: Sectorul producției vegetale și sectorul creșterii animalelor

Denumirea și adresa autorității care acordă ajutorul:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan, 35, bus 40 B-1030 Brussel

Adresa web: http://www.ejustice.just.fgov.be/cgi/article_body.pl?numac=2007036508&caller=list&article_lang=N&row_id=1&numero=18&pub_date=2007-10-04&set3=set+character_variant+ %27dutch.ftl %27&ddfm=12&dt=DECREET&language=nl&choix1=EN&choix2=EN&fromtab=+montxt&nl=n&trier=afkondiging&ddda=2006&sql=dt+ %3D+ %27DECREET %27+and+dd+between+date %272006-12-22 %27+and+date %272006-12-22 %27+&rech=18&tri=dd+AS+RANK+&ddfa=2006&dddj=22&dddm=12&ddfj=22&set1=set+stopfile+ %27MON.stp %27

Alte informații: Fără acest ajutor de stat nu ar fi posibil să se atingă obiectivul programului și, de asemenea, desfășurarea proiectului ar fi imposibilă

Jules VAN LIEFFERINGE

Secretar General

Ajutor nr.: XA 387/07

Stat membru: Spania

Regiunea: Comunidad Valenciana

Denumirea sistemului de ajutoare sau denumirea întreprinderii care beneficiază de ajutorul individual: Régimen de ayudas a los productores de cereza y viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Temeiul juridic: Resolución de la Consellería de Agricultura, Pesca y Alimentación, por la que se establecen ayudas a los productores de cereza y de viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Bugetul prevăzut pentru ajutoarele destinate culturilor de cireși va fi de 1 300 000 EUR.

Bugetul prevăzut pentru ajutoarele destinate culturilor de viță-de-vie va fi de 150 000 EUR

Intensitatea maximă a ajutoarelor: Intensitatea estimată a ajutoarelor, bazată pe formula de evaluare, nu va depăși în niciun caz 49,74 % pentru culturile de cireși și de 39,98 % pentru culturile de viță-de-vie.

Ajutorul maxim pentru cireșe se stabilește la 20 000 EUR.

Ajutorul pentru vița-de-vie acordat fiecărui agricultor în parte nu va depăși nivelul maxim calculat potrivit metodei de calcul stabilite la articolul 11 alineatele 2 și 3 din Regulamentul (CE) nr. 1857/2006

Data punerii în aplicare: În termen de zece zile de la publicarea în Diario Oficial de la Comunidad Valenciana [Monitorul Oficial al Comunității Valencia]

Durata sistemului de ajutoare sau a ajutorului individual: Până la 31.12.2008

Obiectivul ajutorului: Ajutorul urmărește despăgubirea fermierilor pentru pierderile de potențial productiv ale exploatațiilor de cireși și viță-de-vie afectate de fenomene meteorologice nefavorabile produse pe parcursul anilor 2006-2007, facilitându-se, astfel, menținerea activităților economice în exploatațiile respective.

Articolul 11: Ajutoare privind pierderile cauzate de fenomene meteorologice nefavorabile

Ajutoarele sunt destinate despăgubirii fermierilor pentru pierderile de venituri din vânzarea produselor ca urmare a fenomenelor meteorologice nefavorabile

Sectorul (sectoarele) în cauză: Sectorul producției agricole. Culturi de cireși și, respectiv, viță-de-vie

Denumirea și adresa autorității care acordă ajutorul:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Adresa web: http://www.docv.gva.es/portal/portal/2007/12/03/pdf/2007_14504.pdf

Valencia, 26 noiembrie 2007.

Director general pentru producția agricolă

Laura PEÑARROYA FABREGAT

Ajutor nr.: XA 388/07

Stat membru: Italia

Regiunea: Piemonte

Denumirea sistemului de ajutoare sau denumirea întreprinderii care beneficiază de ajutorul individual: d.g.r. n. 36-6961 del 24 settembre 2007«Legge regionale 20 novembre 2002, n. 29 (Istituto per il marketing dei prodotti agroalimentari del Piemonte), art. 3, comma 2. Procedure, criteri e condizioni per l'erogazione di contributi in conto capitale»

Temeiul juridic: Legge regionale n. 29/2002

d.g.r. n. 36-6961 del 24 settembre 2007

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Cheltuielile anuale prevăzute în cadrul sistemului de ajutoare: 0,40 milioane EUR.

Valoarea totală a ajutoarelor individuale: 2,40 milioane EUR

Intensitatea maximă a ajutoarelor: Intensitatea maximă a ajutoarelor se stabilește după cum urmează:

100 % pentru studii de piață, dezvoltarea de produse și stabilirea de norme de producție (în conformitate cu d.g.r. nr. 36-6961 din 24 septembrie 2007, punctul 1.2.1.A),

100 % pentru expertiză tehnică cu privire la acorduri și parteneriate comerciale (în conformitate cu d.g.r. nr. 36-6961 din 24 septembrie 2007, punctul 1.2.1.B),

100 % pentru acțiuni promoționale, participarea la târguri și la alte evenimente similare (în conformitate cu d.g.r. nr. 36-6961 din 24 septembrie 2007, punctul 1.2.1.D)

Data punerii în aplicare:

Durata sistemului de ajutoare sau a ajutorului individual:

Obiectivul ajutorului și cheltuieli eligibile: Obiectivele ajutorului sunt:

Ajutor în conformitate cu articolul 14 din Regulamentul (CE) nr. 1857/2006 destinat promovării produselor agricole de calitate.

În special, ajutorul poate fi acordat exploatațiilor pentru producția primară, pentru acoperirea costurilor legate de activitățile următoare, cu condiția ca acestea să privească dezvoltarea unor produse agricole de calitate:

— studii de piață, conceperea și proiectarea produselor, inclusiv ajutoare acordate pentru pregătirea cererilor de recunoaștere a indicațiilor geografice și a denumirilor de origine sau a altor certificatelor de specificitate în conformitate cu regulamentele comunitare relevante,

— introducerea de programe de asigurare a calității, cum ar fi seriile ISO 9000 sau 14000, de sisteme bazate pe analiza riscurilor și puncte critice de control (HACCP), sisteme de trasabilitate, sisteme de asigurare a respectării normelor de autenticitate și de comercializare sau sisteme de audit ecologic,

— formarea personalului în vederea aplicării programelor și sistemelor menționate anterior,

— taxele percepute de organismele de certificare recunoscute în vederea certificării inițiale a asigurării calității și a altor sisteme asemănătoare,

— măsuri de control obligatorii luate în conformitate cu legislația comunitară sau națională de către sau în numele autorităților competente, cu condiția ca legislația comunitară să nu impună ca asemenea costuri să fie suportate de către întreprinderi.

Ajutor în conformitate cu articolul 15 din Regulamentul (CE) nr. 1857/2006 destinat promovării acordurilor și a parteneriatelor comerciale.

În ceea ce privește asistența acordată de părți terțe, pot fi finanțate costurile care nu sunt permanente sau recurente și nici nu sunt legate de cheltuielile curente ale întreprinderii, de exemplu pentru consiliere fiscală ordinară, pentru consiliere juridică regulată sau pentru publicitate.

Ajutor în conformitate cu articolul 15 din Regulamentul (CE) nr. 1857/2006 destinat promovării participării la evenimente promoționale (târguri și alte evenimente similare).

În special, pentru organizarea și participarea la forumuri pentru a face schimb de cunoștințe între întreprinderi, la competiții, expoziții și târguri, ajutorul poate fi acordat exploatațiilor pentru producția primară pentru următoarele costuri:

— taxe de înregistrare,

— costuri de călătorie,

— costurile publicațiilor,

— costuri ocazionate de închirierea standurilor,

— premii simbolice acordate în cadrul competițiilor, până la o valoare de 250 EUR pe premiu și câștigător.

Ajutorul poate fi acordat și pentru acoperirea costurilor privind publicațiile, cum ar fi cataloage sau site-uri internet care prezintă informații despre producătorii dintr-o anumită regiune sau producătorii unui anumit produs, cu condiția ca respectivele informații, precum și prezentarea, să fie neutre și ca tuturor producătorilor interesați să li se acorde șanse egale de a apărea în publicațiile respective

Sectorul (sectoarele) în cauză: Agricultura și activitățile și serviciile conexe. Toate sectoarele de producție ale căror produse intră în definiția dată la articolul 2 alineatul (2) din Regulamentul (CE) nr. 1857/2006

Denumirea și adresa autorității care acordă ajutorul:

Regione Piemonte Direzione Agricoltura Corso Stati Uniti, 21 I-10129 Torino

Adresa web: Link-ul direct la textul complet al sistemului de ajutoare este:

http://www.regione.piemonte.it/governo/bollettino/abbonati/2007/39/suppo2/00000001.htm

Alte informații: Durata prevăzută a sistemului de ajutoare este până la sfârșitul anului 2013, adică până la expirarea valabilității Orientărilor comunitare privind ajutoarele de stat în sectorul agricol și forestier 2007-2013 (JO C 319, 27.12.2006, p. 1) și a regulamentului de exceptare, Regulamentul (CE) nr. 1857/2006. Cheltuiala anuală de 400 000 EUR este prevăzută în bugetul multianual al regiunii Piemont, precum a fost aprobat prin Legea regională nr. 10 din 23 aprilie 2007 pentru anii 2007, 2008 și 2009. Alocările financiare ale sistemului de ajutoare pentru perioada 2010-2013 vor fi stabilite în fiecare an prin actele legislative regionale succesive de natură contabilă și financiară

Ajutor nr.: XA 390/07

Stat membru: Franța

Regiunea: Département de l'Hérault

Denumirea sistemului de ajutoare: Aides à l'achat d'agroéquipements à vocation environnementale par des Coopératives d'Utilisation de Matériels en Commun (CUMA)

Temeiul juridic:

— Article 4 du règlement (CE) no 1857/2006 de la Commission du 15 décembre 2006

— Articles L1511-2, L1511-3 et L1511-5 du code général des collectivités territoriales

— Délibération du Conseil général de l'Hérault du 16 juillet 2007

— Convention cadre en cours entre le département et la région Languedoc Roussillon

Cheltuieli anuale prevăzute în cadrul sistemului de ajutoare: 70 000 EUR în funcție de disponibilitățile bugetare

Intensitatea maximă a ajutoarelor: Între 15 % și 40 % din costul total eligibil, în funcție de utilaj și de participarea sau nu a altor finanțatori publici, întrucât consiliul general va urmări să nu se depășească proporția de 40 % în cazul unui eventual cumul de ajutoare

Data punerii în aplicare: Din momentul primirii confirmării de primire din partea Comisiei

Durata sistemului de ajutoare: 2007-2013

Obiectivul ajutorului: Acest sistem de ajutoare se conformează articolului 4 din Regulamentul (CE) nr. 1857/2006.

Punerea în aplicare a acestui program ar urma să permită atingerea obiectivului de protecție a mediului, în sensul prevăzut la articolul 4 alineatul (3) litera (d) din regulamentul susmenționat.

Costurile eligibile vor acoperi achiziționarea de echipamente agricole performante, care permit limitarea uzului de îngrășăminte chimice și de produse fitosanitare deosebit de poluante, precum și reducerea inputurilor în sol, contribuind astfel la dezvoltarea unor practici de cultură care protejează mediul. Înlocuind erbicidarea prin plivit mecanic se micșorează cantitatea de erbicide folosite și deci prezența acestora în sol și în apele freatice și de suprafață.

În același timp, fiind rezervate cooperativelor (CUMA), aceste ajutoare vor contribui la reducerea costurilor în exploatațiile individuale, în sensul prevăzut la articolul 4 alineatul (3) litera (a) din Regulamentul (CE) nr. 1857/2006. Într-adevăr, investind prin CUMA, necesitățile sunt puse în comun; fermierii își optimizează și își raționalizează investițiile la scara mai multor exploatații. Achiziționarea de utilaje prin CUMA permite evitarea suprainvestițiilor individuale. Competitivitatea exploatațiilor este astfel dinamizată, în condiții altminteri egale din toate punctele vedere.

Lista echipamentelor agricole eligibile este inclusă în anexa la prezenta fișă de exceptare

Sectorul (sectoarele) în cauză: Accesul la aceste ajutoare este deschis tuturor CUMA, indiferent de sectorul lor de activitate, în măsura în care se încadrează în definiția IMM-urilor dată de textele comunitare

Denumirea și adresa autorității care acordă ajutorul:

Conseil général de l'Hérault Hôtel du département 1000, rue d'Alco F-34087 Montpellier cedex 4

Adresa web: www.cg34.fr

Secțiunea: Économie/agriculture/production/appui au développement/en savoir plus: aide à l'investissement en CUMA

Lista echipamentelor agricole care protejează mediul eligibile:

1. Utilaje de prelucrare a solului, în special:

Tocătoare de plante

Pulverizatoare

Tocătoare rotative

Afânătoare

Mașini de tuns rotative

Pluguri de subsolaj

Grape.

Prin folosirea acestor utilaje, se limitează erbicidarea, se aerează solul și se asigură o mai bună transformare a materiei organice prin ameliorarea structurii solului. Cheltuielile aferente achiziționării acestor utilaje agricole contribuie astfel la atingerea obiectivului de îmbunătățire a mediului natural, în conformitate cu articolul 4 alineatul (3) litera (d) din Regulamentul (CE) nr. 1857/2006.

2. Utilaje pentru producția de biocarburanți, în special:

Cuve de decantare

Silozuri de reținere

Mașini de ambalare

Silozuri de depozitare

Pompe

Sortatoare

Cuve de depozitare

Unități de presare

Prese de ulei

Șuruburi fără sfârșit

Uscătoare

Filtre.

Aceste utilaje servesc la producerea de biocarburanți pe bază de rapiță și floarea soarelui. Achiziționarea lor se va subvenționa numai dacă utilajele respective sunt destinate exclusiv producției de biocarburanți.

3. Utilaje legate de aportul de materie organică, în special:

Cisterne de împrăștiere

Mașini de împrăștiat gunoi de grajd

Mașini de împrăștiat compost

Echipamente de compostare

Mașini de împrăștiat materie organică

Tocătoare de plante.

Datorită aportului de materie organică, se evită utilizarea îngrășămintelor chimice. În plus, materia organică ameliorează structura solului și mărește capacitatea de retenție a acestuia. Măsura este deci în conformitate cu obiectivul menținerii mediului natural, prevăzut la articolul 4 alineatul (3) litera (d) din Regulamentul (CE) nr. 1857/2006.

4. Utilaje pentru tăierea „în verde”, în special:

Greble pentru lăstari

Mașini de copilit

Tocătoare de lăstari

Mașini de legare pe spaliere

Mașini de cârnit

Mașini de pretăiere

Mașini de desfrunzire

Ridicătoare.

Aceste utilaje se utilizează în principal pentru legarea viilor și întreținerea parcelelor.

O mai bună legare a viei reduce uzul de produse fitosanitare, întrucât suprafața foliară este mai restrânsă și mai sănătoasă.

5. Utilaje care reduc poluarea cu produse fitosanitare, în special:

Unități de spălare a mașinilor de recoltare a strugurilor

Contoare volumetrice programabile

Echipamente de precizie pentru localizarea tratamentului: GPS

Truse de spălare a cuvelor

Echipamente de asistență în luarea deciziilor

Echipamente de reglare a debitului

Panouri de recuperare a amestecului de pulverizare.

Aceste utilaje micșorează inputul de substanțe chimice și sporesc eficacitatea tratamentelor

Ajutor nr.: XA 391/07

Stat membru: Spania

Regiunea: Región de Murcia

Denumirea sistemului de ajutor sau denumirea întreprinderii care beneficiază de ajutorul individual: Ayudas a los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia, para la puesta en marcha y para las actividades de los Consejos

Temeiul juridic: Propuesta de Orden de la Consejería de Agricultura y Agua por la que se establecen las subvenciones para los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Cheltuielile anuale prevăzute sunt de 2 milioane EUR, totalizând 12 milioane EUR în perioada de 6 ani în cauză

Intensitatea maximă a ajutoarelor: În temeiul articolului 4 din proiectul de ordin, ajutoarele nu pot depăși 275 000 EUR per an și per consiliu în cazul produselor aflate sub incidența Regulamentului (CEE) nr. 2092/91 și 160 000 EUR în cazul produselor aflate sub incidența Regulamentelor (CE) nr. 510/2006 și (CE) nr. 1493/1999.

Cu toate acestea, în conformitate cu metodele stabilite la articolul 3, valoarea maximă a subvențiilor variază în funcție de tipul cheltuielilor eligibile. Astfel:

În cazul ajutoarelor pentru activitățile desfășurate de aceste consilii (articolul 3.A), se pot subvenționa până la 70 % din cheltuielile efectuate pentru informare și promovare în cadrul programelor privind calitatea alimentelor (în limita a 90 000 EUR) (punctul 1.1) și, de asemenea, până la 70 % din cheltuielile pentru studii de piață (în limita a 20 000 EUR/an) (punctul 1.3). În cazul publicității generice, ajutoarele vor acoperi până la 50 % din cheltuieli, în limita a 20 000 EUR (punctul 1.2).

Pentru măsurile obligatorii de control se subvenționează până la 100 % sau până la 60 % din cheltuieli, în funcție de tipul produselor care fac obiectul activității consiliilor respective — dacă aceste produse intră sub incidența Regulamentului (CE) nr. 2092/91 sau a Regulamentelor (CE) nr. 510/2006 și (CE) nr. 1493/1999 (în cazul acestor două ultime regulamente limita fiind de 60 000 EUR/an) (articolul 3.A punctul 2).

În cazul înființării consiliilor în cauză (articolul 3.B) se pot acorda ajutoare de până la 100 % din cheltuieli, cu o limită de 60 000 EUR/an în primii cinci ani (limita pe această perioadă de cinci ani fiind de 300 000 EUR) (punctul 1); subvențiile pentru activitățile de informare, promovare și publicitate vor descrește treptat în această perioadă a primilor cinci ani de la înființarea Consiliului de reglementare, iar limitele subvențiilor în cauză coincid cu cele menționate în cazul anterior, atât în ceea ce privește publicitatea generică, cât și studiile de piață: 20 000 EUR/an (punctul 2). Ajutoarele vor descrește treptat și în cazul măsurilor obligatorii de control, de la 100 % la 60 % în primii cinci ani de la înființarea Consiliului de reglementare (având aceeași limită de 60 000 EUR/an) (punctul 3)

Data punerii în aplicare: Ianuarie 2008

Durata sistemului de ajutoare sau a ajutorului individual: Până în decembrie 2013

Obiectivul ajutorului: Ajutoarele stabilite prin proiectul de ordin se acordă pentru realizarea activităților Consiliilor de reglementare a denumirilor de origine și a indicațiilor geografice și ale Consiliului pentru agricultură ecologică din Regiunea Murcia, ca, de exemplu, controlul și promovarea calității produselor care fac obiectul activității lor, precum și pentru acoperirea cheltuielilor aferente înființării de noi entități.

Subvențiile stabilite prin proiectul de ordin aferente activităților acestor Consilii sunt în conformitate cu articolul 15 alineatul (2) literele (c), (d) [punctele (i), (iii), (iv)] și (e) din Regulamentul (CE) nr. 1857/2006, precum și cu articolul 3.A.1 și B.2 din proiectul de ordin, iar articolul 14 literele (a) și (e) din regulament cu articolul 3.A.2 și B.3 din proiectul de ordin.

În cazul subvențiilor aferente înființării acestor consilii, articolul 3.B.1 din proiectul de ordin stabilește măsuri cuprinse la articolul 9 din regulament, care includ cheltuielile eligibile menționate la alineatul (3) al acestui articol

Sectorul (sectoarele) în cauză: Producția agricolă, incluzând produsele animaliere și vegetale

Denumirea și adresa autorității care acordă ajutorul:

Dirección General de Industrias y Asociacionismo Agrario Consejería de Agricultura y Agua Plaza de Juan XXIII, s/n E-30008 Murcia

Adresa web: http://www.carm.es/neweb2/servlet/integra.servlets.ControlPublico?IDCONTENIDO=5221&IDTIPO=100&RASTRO=c428$m

Alte informații: Aceste ajutoare nu includ plăți directe către producători, ci se acordă prin intermediul Consiliilor de reglementare a denumirilor de origine și a indicațiilor geografice, precum și prin intermediul Consiliului pentru agricultură ecologică din Regiunea Murcia pentru produsele care intră sub incidența Regulamentului (CE) nr. 510/2006 din 20 martie 2006 privind protecția indicațiilor geografice și a denumirilor de origine ale produselor agricole și alimentare, a Regulamentului (CE) nr. 1493/1999, din 17 mai 1999, prin care se stabilește organizarea comună a pieței vitivinicole, precum și a Regulamentului (CE) nr. 2092/91 al Consiliului, din 24 iunie 1991, privind metoda de producție agricolă ecologică și indicarea acesteia pe produsele agricole și alimentare